คุณคะขอสอบถามนะคะถ้ามีอาการปวดท้อง ท้องอืด น้ำหนักลด หิวบ่อย อ่อนเพลีย แล้วตอนถ่ายก็มีลักษณะคล้ายเส้นก๋วยเตี๋ยวเป็นปล้องหลุดออกมาจากทวารหนักด้วย เป็นอาการของอะไรคะมีชื่อเรียกทางวิทยาศาสตร์ว่าอะไร รบกวนด้วยนะคะ
สวัสดีครับจากประวัติที่ให้มา สิ่งที่มีลักษณะเป็นเส้นยาว และเป็นปล้องๆ มีความเป็นไปได้ ว่าอาจจะเป็นพยาธิตัวตืด (อาจเป็น Taenia saginata หรือ Taenia solium) ซึ่งเป็นพยาธิตัวแบน สีขาวขุ่น ลำตัวมีลักษณะเป็นปล้อง และมีความยาวหลายเมตร อาศัยอยู่ในลำไส้ของคนและทำให้เกิดการป่วยติดเชื้อ โดยชนิดที่บ่อยพบ คือ ตัวตืดหมู และตัวตืดวัวเข้าสู่ร่างกายผ่านน้ำดื่มหรืออาหารที่เจือปนไข่หรือตัวอ่อนของพยาธิ โดยเฉพาะอาหารกึ่งสุกกึ่งดิบครับ โดยผู้ป่วยมักมีอาการคลื่นไส้ ท้องอืด เบื่ออาหาร น้ำหนักลด จึงเข้ากับโรคได้ครับโดยปกติแพทย์จะตรวจวินิจฉัยผู้ติดเชื้อพยาธิตัวตืดด้วยการตรวจอุจจาระ โดยจะสั่งเก็บตัวอย่างอุจจาระไปส่งตรวจทางห้องปฏิบัติการเพื่อหาไข่พยาธิด้วยการส่องกล้องจุลทรรศน์ แต่หากสามารถเก็บตัวอย่างสิ่งที่ถ่ายออกมาทางทวารได้อยู่ ก็สามารถนำไปให้แพทย์ดูด้วยได้เช่นกันครับดังนั้น ขอแนะนำให้ไปพบแพทย์เพื่อทำการตรวจวินิจฉัยยืนยัน และทำการรักษาต่อไปครับ